[{"text_idx": "#000002", "text": "Nia nunsemajna antau\u0306mikrofona gasto estas Konstanta Kongresa Sekretario, Clay Magalha\u0303es, kun kiu ni parolas pri la preparstato al la 106-a Universala Kongreso de Esperanto en Belfasto. Niaj komencaj aktualaj\u0302oj rilatas al la solenata en Pollando hodiau\u0306 Memortago pri Poloj Savantaj Judojn dum la 2-a mondmilito, al la Eu\u0306ropa Instrumento por Paco (EPF) kaj al brazilaj esperantistoj en dokumenta filmo de la pola televido. Nia sciencrilata temo traktas la progresojn de neu\u0306romerkatiko. En la elsendo ni prezentas la kanzonon \u201eTial mi kuras rapide\u201d, kiun kantas Evandro Avellar. La programapuda interreta foto prezentas la omag\u0302tabulon senvualigitan hodiau\u0306 en la varsovia bestog\u0302ardeno omag\u0302e al ge-roj Z\u0307abin\u0301ski, kiuj en sia vilao savis dummilte centojn da judoj. Aparta felietono pri profesoro Z\u0307abin\u0301ski estas au\u0306debla en nia 241-a elsendo E_elsendo el la 28.06.2013. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Sondokumentoj el la periodo post la 22-a de au\u0306gusto 2020 estas grandparte g\u0302isdatigitaj, sekvaj estas aktualigataj. La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}]